Diari Oficial de la Generalitat Valenciana


Sumari del DOGV 8355, del 06-08-2018 (2018/7794)

RESOLUCIÓ de 2 d'agost de 2018, de la Conselleria de Transparència, Responsabilitat Social, Participació i Cooperació, per la qual es concedeixen per a l'any 2018 les subvencions destinades a les entitats ciutadanes de la Comunitat Valenciana, per al foment de la participació ciutadana, la transparència i l'accés a la informació pública.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8355

Data del DOGV
:   06-08-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7794


Data del document
:   02-08-2018

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * participació social
    * ajuda pública

RESOLUCIÓ de 2 d'agost de 2018, de la Conselleria de Transparència, Responsabilitat Social, Participació i Cooperació, per la qual es concedeixen per a l'any 2018 les subvencions destinades a les entitats ciutadanes de la Comunitat Valenciana, per al foment de la participació ciutadana, la transparència i l'accés a la informació pública. [2018/7794]  
  
Per mitjà de l'Ordre 4/2016, de 3 de juny de 2016, de la Conselleria de Transparència, Responsabilitat Social, Participació i Cooperació, es van aprovar les bases reguladores conjuntes de les subvencions destinades a les entitats locals, entitats ciutadanes, centres valencians en l'exterior i cases regionals d'altres comunitats autònomes a la Comunitat Valenciana, per al foment de la participació ciutadana, la transparència i l'accés a la informació pública (DOGV 7798, 06.06.2016).  
  
Per mitjà de la Resolució de 13 de febrer de 2018, de la Conselleria de Transparència, Responsabilitat Social, Participació i Cooperació, es van convocar per a l'any 2018, subvencions destinades a les entitats ciutadanes de la Comunitat Valenciana (DOGV 8238, 20.02.2018).  
Considerant que s'han presentat a la convocatòria 193 sol·licituds d'entitats ciutadanes, de les quals 164 d'elles s'han admés a tràmit i 29 han sigut excloses pels motius exposats mes avant.  
Vist l'informe de l'òrgan instructor, pel qual s'informa que les entitats beneficiàries de les referides subvencions, compleixen tots els requisits necessaris per a accedir a les ajudes establides en la convocatòria.  
Vist l'informe de la Comissió Avaluadora en què es concreta el resultat de l'avaluació de les sol·licituds d'acord amb l'article 164.f) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (d'ara en avant, LHPG), subscrit per la presidenta de la Comissió Avaluadora en data 20 de juny.  
  
Vista la proposta de resolució provisional de 26 de juny de 2018, de la Direcció General de Transparència i Participació, de la Conselleria de Transparència, Responsabilitat Social, Participació i Cooperació, per la qual es concedeixen per a l'any 2018 subvencions destinades a les entitats ciutadanes de la Comunitat Valenciana, per al foment de la participació ciutadana, la transparència i l'accés a la informació pública (DOGV 8329, 02.07.2018).  
Vist l'informe de la Comissió Avaluadora de data 24 de juliol de 2018, en el que es concreta el resultat de la revisió de les al·legacions presentades com a conseqüència de la publicació en el DOGV de la proposta de resolució provisional dalt citada.  
Vista la proposta de resolució definitiva de concessió de data 24 de juliol de 2018, de la Direcció General de Transparència i Participació, de la Conselleria de Transparència, Responsabilitat Social, Participació i Cooperació, per la qual es concedeixen per a l'any 2018 subvencions destinades a les entitats ciutadanes de la Comunitat Valenciana, per al foment de la participació ciutadana, la transparència i l'accés a la informació pública.  
Per això i fent ús de les facultats que confereix l'article 9 de l'Ordre 4/2016, així com el resolc desé de la Resolució de 13 de febrer de 2018, i de conformitat amb el que preveu el Decret 160/2015, de 18 de setembre, del Consell, pel qual s'aprova el Reglament orgànic i funcional de la Conselleria de Transparència, Responsabilitat Social, Participació i Cooperació, i l'article 160.4 de la LHPG, resolc:  
  
  
Primer  
Concedir la subvenció a les entitats que se citen en l'annex I de la present resolució per un import total de 525.000 euros (cinc-cents vint-i-cinc mil euros) amb càrrec a l'aplicació pressupostària 96.36.79.819.13.1, línia S7310000, dels Pressupostos de la Generalitat per a l'exercici 2018.  
Segons el que estableix el resolc huit de la Resolució de 13 de febrer de 2018, la subvenció màxima a concedir per projecte serà:  
  
a) Per a confederacions i federacions autonòmiques, com a màxim, 40.000 euros per projecte.  
b) Per a confederacions i federacions d'àmbit inferior a l'autonòmic i associacions o fundacions d'àmbit autonòmic, com a màxim, 15.000 euros per projecte.  
c) Per a la resta d'associacions o fundacions com a màxim, 6.000 euros per projecte.  
Els projectes que hagen superat la puntuació de 50 punts, se subvencionaran atenent al límit anterior, concedint-se les subvencions per ordre de puntuació de major a menor fins a esgotar els fons previstos en la convocatòria.  
L'import global màxim establert en el resolc tercer de la Resolució de 13 de febrer de 2018, per a finançar aquestes subvencions, es distribuirà destinant un 80 % (420.000) als apartats a) i b), i el 20 % (105.000) per a l'apartat c.  
  
Segon  
Qualsevol entitat sol·licitant podrà renunciar a la subvenció concedida amb anterioritat a l'entrega de la subvenció, de manera expressa i per qualsevol mitjà que permeta la seua constància.  
En el cas que es produïsca la renúncia d'algun dels beneficiaris a la subvenció en el termini d'un mes, el crèdit pressupostari no aplicat podrà concedir-se sense necessitat de nova convocatòria, en primer lloc, a l'entitat que haja obtingut una subvenció inferior a la sol·licitada, fins a completar l'import de la subvenció sol·licitada per l'entitat, i en segon lloc, a l'entitat sol·licitant següent per ordre de puntuació, sempre que haja superat la puntuació mínima i no haja resultat beneficiària.  
  
  
Tercer  
De conformitat amb el que estableix l'article 27 de la Llei 38/2003, de 17 de novembre, general de subvencions (d'ara en avant, LGS), i vist que per la falta de disponibilitat de fons, la subvenció concedida és inferior a la subvenció sol·licitada en els expedients que a continuació s'indiquen, aquestes entitats podran reformular el projecte per tal d'adaptar les activitats per a les quals els hi ha estat concedida l'ajuda, a l'import realment concedit.  
- TPASOC//81/2018 Psicólogos sin fronteras de España  
- TPASOC/42/2018 Associació familiars de persones amb Alzheimer i altres demències.  
A aquests efectes queden requerides les dites entitats perquè en el termini de 10 dies hàbils reformulen el projecte presentat.  
  
Quart  
En l'annex II es relacionen les entitats els projectes de les quals han superat els 50 punts i que no han obtingut subvenció per haver-se esgotat els fons establits en la convocatòria.  
  
Cinqué  
D'acord amb la valoració efectuada, les entitats ciutadanes de la Comunitat Valenciana relacionades en l'Annex III no podran rebre aportació econòmica en concepte de subvenció al no haver aconseguit la puntuació mínima de 50 punts, segons el que disposa el resolc set de la Resolució de 13 de febrer de 2018.  
  
Sisé  
Les entitats ciutadanes que es relacionen en l'annex IV han quedat excloses pels motius que es detallen, per la qual cosa no han pogut ser avaluades.  
  
Seté  
El pagament de les subvencions, es realitzarà en pagament únic, després de la justificació de les despeses realitzat, per mitjà de transferència bancària al compte designat per l'entitat beneficiària en la seua sol·licitud.  
El termini màxim per a la presentació de la justificació de la subvenció finalitzarà el 31 d'octubre de 2018.  
  
Huité  
1. Per a efectuar el pagament les entitats beneficiàries de la subvenció hauran d'ajustar-se als requisits i formes d'acreditació establerts en els articles 30 i 31 de la LGS, així com en l'article 169 de la LHPG, havent de presentar un compte justificatiu simplificat, de conformitat amb l'article 75 del RLGS, que contindrà la documentació detallada en el resolc dotze de la Resolució de 13 de febrer de 2018.  
a) Certificat de Justificació de Despeses (annex, document 5 de la dita resolució).  
b) Relació detallada de les despeses ocasionades pel projecte objecte de subvenció, amb identificació del creditor i del concepte de despesa, import, data d'emissió, data de pagament i relació amb les activitats i objectius del projecte. A més, per a les despeses de personal intern, s'aportarà indicació, si és el cas, dels criteris d'imputació utilitzats. L'esmentada relació de despeses haurà de ser subscrita pel representant de l'entitat.  
c) Memòria tècnica detallada de les activitats realitzades efectiva/materialment i que han sigut subvencionades que haurà de ser desenrotllada segons els epígrafs següents:  
1.º Dades de l'entitat sol·licitant: nom i NIF.  
2.º Títol del projecte.  
3.º Treball en xarxa: entitats participants, àrees de responsabilitat, pressupost assignat.  
4.º Activitats realitzades, detallant: nom, dates de realització, lloc, horari, nombre d'hores, nombre de participants, materials utilitzats, persona responsable, descripció de com s'ha dut a terme.  
5.º Difusió del projecte: descripció del pla de difusió detallant les dates de realització i les accions utilitzades.  
6.º Avaluació del projecte:  
  
1. Descripció dels resultats obtinguts.  
2. Descripció de la relació entre els resultats obtinguts i les necessitats prèvies.  
3. Anàlisi del grau de compliment dels objectius plantejats.  
4. Descripció de la incidència dels resultats sobre el foment de la participació ciutadana.  
5. Aplicació dels resultats per a la posada en marxa de futurs projectes o la millora en la gestió d'aquests.  
7.º Aportació del material gràfic (fullets, cartells, tríptics), fotografies de les activitats o material utilitzat en l'avaluació (qüestionaris, informes de resultats), llistat d'assistents i altres que es consideren oportuns.  
  
2. La documentació justificativa haurà de presentar-se per via telemàtica en el Portal de Generalitat Valenciana (www.gva.es) a través de la «Seu Electrònica», Serveis online, Ciutadans, Ajudes i Subvencions (http://www.gva.es/es/inicio/servicios\_linea/sel\_buscador), o a través de la pàgina web de la conselleria de Transparència, Responsabilitat Social, Participació i Cooperació (http://www.transparencia.gva.es/va/). Para poder realitzar aquesta presentació electrònica, el sol·licitant haurà de disposar d'algun dels sistemes de firma electrònica admesos en la Seu de la Generalitat.  
3. Es reduirà proporcionalment la subvenció en cas que la justificació de les despeses realitzades no abaste la quantia atorgada així com, quan havent-se subvencionat una part del cost total de l'activitat, no es justifique l'import total de la despesa que suposa el desenrotllament de dita activitat.  
4. La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas es garantirà el dret de l'audiència de l'interessat.  
  
Nové  
Es realitzarà la comprovació material de l'efectiva realització de l'activitat subvencionada per mitjà d'un control administratiu, sobre una mostra aleatòria corresponent al 30 % dels projectes concedits.  
  
Contra el que disposa la present resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte en el termini d'un mes, comptat des de l'endemà de la seua publicació, de conformitat amb el que preveuen els articles 123 i 124 de la LPACAP, o bé recurs contenciós administratiu davant de la Sala contenciosa administratiu del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació, de conformitat amb el que estableixen els articles 10 i 46 de la LJCA. Tot això sense perjuí que s'utilitze qualsevol altra via que es considere oportuna.  
  
  
València, 2 d'agost de 2018.- El conseller de Transparència, Responsabilitat Social, Participació i Cooperació: Manuel Alcaraz Ramos.